C 159/14
RO
Jurnalul Oficial al Uniunii Europene
12.4.2022
43.
Să promoveze și să încurajeze oportunități europene de mobilitate și inițiative în sectorul mediului în contextul programelor Erasmus+ și Corpul european de solidaritate, pentru a se asigura că toți tinerii care doresc se pot implica activ în chestiuni de mediu, inclusiv tinerii cu mai puține oportunități, în special cei din regiunile ultraperiferice, precum și din regiunile insulare și din zonele rurale și îndepărtate.
Să se asigure că, în cadrul acestor inițiative, se acordă prioritate modurilor de transport ecologice, pentru a reduce amprenta de carbon a proiectelor de mobilitate a tinerilor, asigurându-se totodată că acestea sunt adaptate la nevoile regiunilor ultraperiferice, care se confruntă cu constrângeri din cauza depărtării; 44.
Să pună în aplicare activități de învățare inter pares, în cooperare cu organizațiile de tineret și cu tinerii, cu privire la implicarea tinerilor în ceea ce privește aspectele de mediu, conservarea și refacerea biodiversității și combaterea schimbărilor climatice și a poluării, pentru a identifica bunele practici existente în statele membre și pentru a facilita schimbul de astfel de practici între statele membre.
INVITĂ TOATE PĂRȚILE INTERESATE CARE PARTICIPĂ LA INIȚIATIVELE DE COOPERARE EUROPEANĂ ÎN DOMENIUL TINERETULUI, AL MEDIULUI ȘI AL SCHIMBĂRILOR CLIMATICE: 45.
Să dezvolte activități de voluntariat care abordează aspecte de mediu pentru beneficiarii Corpului european de solidaritate și ai altor programe de voluntariat naționale sau internaționale; să sensibilizeze toți voluntarii, indiferent de domeniile în care sunt implicați, cu privire la chestiunile de mediu și la impactul misiunilor lor asupra mediului, astfel încât aceștia să poată fi în mod deosebit vigilenți în ceea ce privește amprenta lor de carbon pe parcursul acestor activități; 46.
Să consolideze cooperarea europeană prin schimbul de instrumente și de bune practici în domeniul implicării tinerilor și participării acestora la acțiuni de mediu, în special în ceea ce privește combaterea schimbărilor climatice și a poluării și conservarea biodiversității, la nivel european, inclusiv prin valorificarea deplină a posibilităților oferite de Erasmus+, de Corpul european de solidaritate și de alte instrumente financiare relevante ale UE.